NAVOIY VILOYATINING QAYTA TASHKIL ETILISHI BILAN BOGʻLIQ TASHKILIY MASALALAR TOʻGʻRISIDA
(resolution, 1992-02-27)

Oʻzbekiston Respublikasi Oliy Kengashi Rayosatining “Navoiy viloyatini qayta tashkil etish toʻgʻrisida” 1992-yil 27-yanvardagi qaroriga muvofiq Vazirlar Mahkamasi qaror qiladi: 1. Navoiy, Buxoro va Samarqand viloyatlari hokimlari Oʻzbekiston Respublikasining manfaatdor vazirliklari va idoralari bilan birgalikda 1992-yilning 15-martigacha belgilangan tartibda asosiy ijtimoiy-iqtisodiy parametrlar yuzasidan boʻlinish vedomostlarini rasmiylashtirsinlar va Vazirlar Mahkamasiga taqdim qilsinlar. 2. Navoiy viloyati hokimi bir oy muddat ichida Navoiy viloyati hokimligining tegishli qoʻmitalarini, boshqarmalarini, boʻlimlari va boshqa tarkibiy boʻlinmalarini shakllantirish va toʻldirishni taʼminlasin. 3. Oʻzbekiston Respublikasi vazirliklari va idoralari Navoiy viloyati hokimi bilan kelishuvga koʻra, belgilangan tartibda Navoiy shahrida ilovaga muvofiq viloyat tashkilotlarini tuzsinlar, shuningdek, tasarruflaridagi tashkilotlarni zarur transport, mebel, jihozlar va asbob-uskunalar bilan taʼminlasinlar. 4. Navoiy viloyati davlat hokimiyati va boshqaruv organlari xodimlari haq toʻlash shartlari boʻyicha viloyatlarning II guruhiga kiritilsin. 5. Oʻzbekiston Respublikasi Moliya vazirligi Navoiy viloyati hokimi huzuridagi apparatni, tasdiqlangan tuzilmaga koʻra uning qoʻmitalarini, boshqarmalari va boʻlimlarining xodimlari sonini va ular uchun mablagʻ ajratish masalasini hal qilsin. 6. Navoiy viloyati hokimiga hokimlikning, uning qoʻmitalari, boshqarmalari va boʻlimlarining avtotransportini saqlash uchun garaj tashkil qilishga ruxsat berilsin. Oʻzbekiston Respublikasi Moliya vazirligi koʻrsatilgan avtotransportni saqlash uchun zarur limit ajratsin. 7. Navoiy viloyati hokimi oʻn kun muddat ichida Oʻzbekistonning taraqqiyot istiqbolini belgilash qoʻmitasiga va Oʻzbekiston Respublikasi Moddiy-texnika taʼminoti davlat-kooperativ qoʻmitasiga zarur mebel, tashkiliy texnika, jihozlar, asbob-uskunalar va avtotransport uchun limitlar ajratish yuzasidan tegishli hisob-kitoblar bilan talabnomalarni taqdim etsin. Oʻzbekistonning taraqqiyot istiqbolini belgilash qoʻmitasi va Oʻzbekiston Respublikasi Moddiy-texnika taʼminoti davlat-kooperativ qoʻmitasi bir oy muddat ichida taqdim qilingan talabnomalarni koʻrib chiqsinlar va ularga muvofiq limitlar ajratsinlar. 8. Mazkur qarorning bajarilishini nazorat qilish Umumiqtisodiyot kompleksiga va Oʻzbekiston Respublikasi Prezidenti apparati Ishlar Boshqarmasiga yuklatilsin. Navoiy viloyati hokimi huzuridagi apparat Viloyat taraqqiyotni belgilash hamda ishlab chiqarish kuchlarini joylashtirish va iqtisodiyotni muvofiqlashtirish boshqarmasi Sogʻliqni saqlash boʻlimi Ijtimoiy taʼminot boʻlimi Shaharsozlik va meʼmorchilik boshqarmasi Xalq taʼlimi boshqarmasi Kapital qurilish boshqarmasi Mehnat, ish bilan bandlik va aholini himoya qilish boshqarmasi Jismoniy tarbiya va sport qoʻmitasi Madaniyat boshqarmasi Viloyat davlat arxivi Adliya boshqarmasi Viloyat sudi Viloyat moliya boʻlimi Viloyat televideniye va radioeshittirish qoʻmitasi Viloyat fuqarolik holati hujjatlarini yozish (ZAGS) boʻlimi Viloyat hakamlik sudi Viloyat soliq boshqarmasi Viloyat notarial idorasi Viloyat davlat nazorati qoʻmitasi Tabiatni muhofaza qilish qoʻmitasi Fuqaro mudofaasi shtabi Ichki ishlar boshqarmasi Viloyat prokurori Viloyat harbiy komissarligi Milliy xavfsizlik xizmati boshqarmasi Oʻzbekiston Respublikasi davlat mulkini boshqarish va xususiylashtirish qoʻmitasining hududiy boshqarmasi Savdo boshqarmasi Maishiy xizmat koʻrsatish boshqarmasi Xalq isteʼmoli mollari ishlab chiqarish birlashmasi Avtomobil transporti ishlab chiqarish birlashmasi Avtomobil yoʻllari ishlab chiqarish birlashmasi Uy-joy-kommunal xoʻjaligi birlashmasi Nashriyot, matbaa va kitob savdosi boshqarmasi Yoʻllardan foydalanish boshqarmasi Neft mahsulotlari ishlab chiqarish birlashmasi Aloqa ishlab chiqarish birlashmasi Hududiy moddiy-texnika taʼminoti birlashmasi Viloyat statistika boshqarmasi Gazlashtirish boʻyicha ishlab chiqarish boshqarmasi